III OTVARANJE PLATNOG RAČUNA - Prilog opšti uslovi poslovanja za platne račune I obavljanje platnih usluga za potrošAČE

|
Prilog opšti uslovi poslovanja za platne račune I obavljanje platnih usluga za potrošAČE
|
bet | 10/29 | Sana | 04.01.2022 | Hajmi | 79,52 Kb. | | #11001 |
III OTVARANJE PLATNOG RAČUNA
Banka otvara pojedinačni platni račun ili paket platnih računa potrošaču koji sa Bankom zaključi Ugovor o otvaranju i vođenju platnog računa.
Ugovor se zaključuje na neodređeno vreme, izuzev ako Banka i Korisnik ne ugovore drugačije.
U svrhu otvaranja platnog računa Korisnik mora dostaviti Banci:
dokumentaciju koja omogućava njegovu identifikaciju kao i identifikaciju lica ovlašćenih za raspolaganje sredstvima na Računu.
sve potrebne podatke i dokumentaciju u skladu sa važećim propisima i eventualno drugu dokumentaciju koju zatraži Banka, u skladu sa svojim potrebama i propisima koji budu na snazi u vreme zaključenja Ugovora.
kod otvaranja platnog računa licu koje zastupa Zakonski zastupnik ili staratelj, potrebno je uz važeći identifikacioni dokument Zakonskog zastupnika/staratelja priložiti i Izvod iz matične knjige rođenih ukoliko je reč o maloletnom licu, a ukoliko lice zastupa staratelj uz navedene dokumente potrebno je priložiti i pravosnažno rešenje nadležnog Centra za socijalni rad.
kod otvaranja platnog računa licu koje zastupa Ovlašćeno lice/Punomoćnik, potrebno je uz važeći identifikacioni dokument Ovlašćenog lica/Punomoćnika priložiti i dodatni identifikacioni dokument koji može biti lična karta, pasoš, vozačka dozvola, zdravstvena knjižica, službena legitimacija radnika MUP-a RS ili vojna legitimacija.
osnovni Identifikacioni dokumenti su važeća lična karta i/ili pasoš. Dodatni identifikacioni dokumenti su lična karta, pasoš, vozačka dozvola, zdravstvena knjižica, službena legitimacija radnika MUP-a RS i vojna legitimacija. Potrošač sa statusom nerezidenta je u obavezi da podnese i dokument iz koga se može utvrditi mesto njegovog prebivališta ili boravišta u poslednjih godinu dana. Banka ima pravo da zadrži fotokopije dokumentacije na osnovu kojih je izvršena identifikacija.
Ugovor stupa na snagu danom potpisa obe ugovorne strane i nakon što Banka utvrdi da je dokumentacija koja čini Okvirni ugovor kompletna i ispravna. U slučaju da Banka u postupku kontrole utvrdi bilo kakve nepravilnosti, Ugovor neće stupiti na snagu o čemu će Banka u pisanoj formi obavestiti Korisnika.
Korisnik je dužan da za sve vreme trajanja Ugovora dostavlja Banci sve podatke i dokumentaciju koje Banka zatraži, a koji su u skladu sa važećim propisima i/ili ovim Opštim uslovima platnih računa potrebni za vođenje Računa.
Banka zadržava pravo da, bez posebnog obrazloženja, odbije otvaranje Računa.
Korisnik je odgovoran za istinitost i potpunost svih podataka na osnovu kojih Banka otvara i vodi Račun.
Korisnik, eventualni Zakonski zastupnik/staratelj ili Ovlašćeno lice/Punomoćnik imaju obavezu da u roku od tri dana, obaveste banku o svim promenama adresa i drugih ličnih podataka.
Korisnik snosi sve štetne posledice koje mogu nastati kao posledica nepoštovanja obaveze iz prethodnog stava.
Odredbe ovih Opštih uslova za platne račune koji se odnose na Korisnika, primenjuju se i na Zakonskog zastupnika/staratelja, odnosno Ovlašćeno lice/Punomoćnika.
Podatke o otvorenim Računima Banka vodi u sopstvenom registru računa, a iste, u skladu sa odgovarajućim propisima, dostavlja i u Jedinstveni registar računa koji vodi Narodna Banka Srbije.
Banka je dužna da dokumentaciju na osnovu koje otvara i gasi račun čuva najmanje deset godina od dana gašenja tog računa. Naloge na osnovu kojih su evidentirane promene po računu banka je dužna da čuva najmanje deset godina posle isteka godine u kojoj su evidentirane te promene.
|
| |